《不寐九月十一日时至青县》
清代·金甡

耿耿怜鱼目，如临沸釜惊。暌乖判火泽，离照饬戈兵。

妖乱经年伏，威棱计日平。安流忘涉险，暂遣警归程。

作者简介：（1702—1782）清浙江仁和人，字雨叔，号海住。初以举人授国子监学正。乾隆七年状元。累迁詹事府詹事。在上书房行走，先后十七年。官至礼部侍郎。回里，主讲敷文书院。有《静廉斋诗集》。